Ν.Πίνδος: Τσιγκόρι (1.976μ.), Παχτουρνιάτσκα (2.020μ.). Ρέμα Μαρκς. Καταρράκτης Θεοδώριανων. Παραλία Αχελλώου
2023-09-15 11:00 - 2023-09-17 20:00 (Europe/Athens)
15-17/9
Ν.Πίνδος: Τσιγκόρι (1.976μ.), Παχτουρνιάτσκα (2.020μ.). Ρέμα Μαρκς. Καταρράκτης Θεοδώριανων. Παραλία Αχελλώου
Το Τσιγκόρι είναι ένα σχετικά άγνωστο βουνό της νότιας Πίνδου, έχει κοντά του τα Τζουμέρκα και το Αυγό και στους πρόποδες του κυλάει ο ποταμός Αχελώος.
Παραλία Αχελλώου: Ο δεύτερος σε μήκος ποταμός της Ελλάδας και Θεός κατά την Ελληνική Μυθολογία, αναδεικνύει την περιοχή των Τζουμέρκων ως έναν ιδανικό προορισμό με παραλίες στις όχθες του, με δροσερά νερά, λασπόλουτρα και φυσικά υδρομασάζ.
Παρασκευή: Αναχώρηση 16:00 μέσω Άρτας για το Παλαιοχώρι Αθαμανίου όπου οι δύο διανυκτερεύσεις σε ξενώνα ή σκηνές.
Σάββατο: Μεταφορά στο χωριό Παχτούρι (960 μ.), εκκίνηση της ανάβασης από την πλατεία του χωριού ακολουθώντας ένα τσιμεντένιο αυλάκι ανάμεσα σε πλατάνια που γρήγορα θα συνεχιστεί σε πετρόχτιστο κι ανηφορικό μονοπάτι ενώ το ποτάμι στενεύει, σημείο γνωστό κι ως «σκάλα» κι οι πλαγιές γίνονται απότομες και με μικρούς καταρράκτες. Ωστόσο ανεβαίνοντας μας κερδίζει η θέα μέχρι την κορυφή Τσιγκόρι (1.976 μ.) στα Τζουμέρκα και τις κορυφές της Νότιας Πίνδου. Μετά την κορυφή Τσιγκόρι θα υπάρξουν δύο επιλογές: α) : Κατάβαση από το ίδιο μονοπάτι στο Παχτούρι (960μ.) Ω.Π. : 5-6, Υ.Δ.: 1.016, Β.Δ.: 1+ ή β) Θα συνεχίσουμε στην κορυφογραμμή μέχρι την κορυφή Παχτουρνιάσκα (2.020μ.) περνώντας κι από απόκρυμνα σημεία με δύσκολα περάσματα και διασχίζοντας τη Μακριά Ράχη θα ολοκληρώσουμε τη διάσχισή μας μέχρι την Γέφυρα Αλεξίου (620μ.) Επιβίβαση σε αγροτικά οχήματα κι επιστροφή στο Παλαιοχώρι Ω.Π. : 10-11, Υ.Δ.: +1.170 -1.340μ. Β.Δ.: 3
Κυριακή : Κοιλάδα των Θεοδώριανων «Ρέμα Μαρκς» Οδικά φτάνουμε στο χωριό Θεοδώριανα χτισμένο στα 1300μ. υψόμετρο, στους πρόποδες των Τζουμέρκων όπου από την πλατεία, αρχίζει η διαδρομή μας. Πεζοπορούμε στην αρχή από μικρό τμήμα χωματόδρομου προς το «Ρέμα Μαρκς» και μέσα σ’ αυτό στη συνέχεια. Αφού περάσουμε μια πεζογέφυρα, κινούμαστε στις όχθες του ρέματος ανάμεσα σε πυκνό παρθένος ελατοδάσος. Η ορμή του νερού σχηματίζει πολλούς και συνεχόμενους μικρούς καταρράκτες που καταλήγουν στην πρώτη λίμνη του ρέματος και συνεχίζουμε μέχρι τη 2η λίμνη όπου ο μεγαλύτερος και πανέμορφος καταρράκτης ύψους 25μ. περίπου και μέσα από το μαγευτικό τοπίο επιστρέφουμε στο χωριό (κυκλική) Ω.Π.: 2-3. Β.Δ.: 1 (4.5χμλ.) Από τα Θεοδώριανα, συνεχίζουμε την επισκεψή μας στον διπλό καταρράκτη «Σούδα» ή Θεοδώριανων. Η διαδρομή ξεκινά από την βρύση στο σχολείο, δίπλα σε αρδευτικό κανάλι, σε λίγο το μονοπάτι γίνεται λιθόστρωτο και σε 10’ φτάνουμε στους καταρράκτες. Συνολικός χρόνος επίσκεψης 1 ώρα περίπου.
Στη συνέχεια αναχώρηση για τη διασταύρωση προς Τερπνά κι από εκεί ακολουθώντας τις ταμπέλες για Γλύστρα, φτάνουμε στην παραλία Αχελλώου όπου κολύμπι στα κρυστάλλινα νερά του μυθικού ποταμού!
Συντονιστές: Νίκος Κρούπης & Νίκος Μητρόπουλος

Εύβοια: Πετριές – νερόμυλοι – καταρράκτης Βυρός – παραλία Στομίου - Άγιοι Απόστολοι
2023-09-10 11:00 - 20:00
10/9
Εύβοια: Πετριές – νερόμυλοι – καταρράκτης Βυρός – παραλία Στομίου – Άγιοι Απόστολοι
** Η διαδρομή προτείνεται για αρχαρίους
Αναχώρηση 07:00 για το χωριό Πετριές στην Εύβοια. Η πεζοπορία μας αρχίζει από την όμορφη πλατεία των Πετριών, όπου υπάρχει πηγή με νερό. Πεζοπορούμε ΒΑ στα 200 μ. και φτάνουμε στην την κάτω βρύση όπου εκεί βρίσκεται ο πρώτος νερόμυλος. Το μονοπάτι αρχίζει δίπλα στο ποτάμι κι είναι κατάφυτο με πλατάνια, δάφνες και ιτιές. Συνεχίζουμε ακολουθώντας τη σήμανση και συναντούμε διαδοχικά δύο ακόμη παλιούς νερόμυλους. Σε λίγο προσεγγίζουμε το μεγάλο καταρράκτη στη θέση Bυρός (σε υψόμετρο 86μ.). Στ’ αριστερά του καταρράκτη έχει φτιαχτεί πέτρινη σκάλα για ευκολότερη πρόσβαση. Μέχρι τη θέση Κορώνι θα συναντήσουμε 6 συνολικά νερόμυλους. Από κει ακολουθούμε δεξιά το ποτάμι και αφού περάσουμε τον τελευταίο νερόμυλο καταλήγουμε στην παραλία Στόμιο όπου και απολαμβάνουμε το κολύμπι μας στα πεντακάθαρα νερά του Αιγαίου. Θέλοντας να ολοκληρώσουμε τον περίπατό μας ακολουθούμε αριστερά μας τον χωματόδρομο και με κατεύθυνση νοτιοανατολικά σε ένα χιλιόμετρο συναντάμε τον ασφαλτόδρομο που σε άλλο ένα χιλιόμετρο φτάνουμε στο γραφικό λιμάνι των Αγίων Αποστόλων όπου και θα γευματίσουμε σε ταβερνάκι του όμορφου χωριού.
Εύκολη διαδρομή

Δωδεκάνησα: Τήλος, η απέριττη....
2023-08-28 14:00 - 2023-09-01 20:00
Δωδεκάνησα: Τήλος, η απέριττη….
27/8 ως 1/9/2023
Το μικρό νησί με τις 12 βουνοκορφές, τα υπέροχα μονοπάτια του, τις 19 ξεχωριστές παραλίες του, τα 7 μεσαιωνικά κάστρα, τα 200 εκκλησάκια διάσπαρτα στο λιτό τοπίο του με τις άγριες βελανιδιές, το σπήλαιο του Χαρκαδιού, το βυζαντινό μοναστήρι του Αγίου Παντελεήμονα χτισμένο το 1470, θα διασχίσουμε από άκρη σε άκρη, πεζοπορώντας κολυμπώντας και γνωρίζοντάς το!!

Αναλυτικό πρόγραμμα:
Κυριακή: Συνάντηση στο λιμάνι στις 11:00 και αναχώρηση μετά από μία ώρα για τα Λιβάδια Τήλου με άφιξη στις 3:30 της Δευτέρας. Τακτοποίηση στα δωμάτια.
Δευτέρα: κοινή πορεία και των δύο ομαδων:Θα ξεκινήσουμε από τα Λιβάδια ανηφορίζοντας ομαλά σε καλντερίμι για να επισκεφτούμε το εγκαταλελειμμένο Μικρό Χωριό (250μ.) με τις βυζαντινές του εκκλησίες το κάστρο και το μπαράκι. Εν συνεχεία πάλι με καλντερίμι και ελάχιστο χωματόδρομο θα κατηφορίσουμε μέχρι την όμορφη παραλία Λεθρά όπου θα κάνουμε μπάνιο. Θα ολοκληρώσουμε την πορεία μας επιστρέφοντας στα Λιβάδια από παραλιακό μονοπάτι (κυκλική) Ω.Π.: 5 (με το μπάνιο και τις στάσεις), Υ.Δ.: 250, Β.Δ.: 1 (8χλμ.). Φαγητό στα Λιβάδια.
Τρίτη: Αναχώρηση με το πούλμαν για τον Άγιο Ιωάννη. Λίγο πριν από την εκκλησία θα ξεκινήσουμε την πορεία όλοι μαζί για να επισκεφτούμε ένα άλλο εγκαταλελειμμένο χωριό την Γερά (120μ). Από εκεί η ομάδα εύκολων πορειών θα καταλήξει για μπάνιο στην παραλία “Του Δεσπότη το νερό”. Ω.Π.: 6 (με το μπάνιο και τις στάσεις), Υ.Δ.: 70, Β.Δ.: 1 (5χλμ.)
Η ομάδα δύσκολων πορειών θα συνεχίσει για να ανέβει στην τέταρτη ψηλότερη κορφή της Τήλου τον Κούτσουμπα (495μ). Θα επιστρέψει πάλι στη Γερά από τα ίδια και θα καταλήξει και αυτή στην παραλία «Του Δεσπότη το νερό» για μπάνιο Ω.Π.: 6 (με το μπάνιο και τις στάσεις) Υ.Δ.: 450 Β.Δ.: 1+ (10χλμ.) Τέλος όλοι μαζί θα επιστρέψουμε στον Άγιο Ιωάννη και από εκεί με το πούλμαν στα Λιβάδια. Ω.Π.: 1,30 Υ.Δ.: 70, Β.Δ.: 1 (3.5 χλμ.). Φαγητό στα Λιβάδια
Τετάρτη: Αναχώρηση με το πούλμαν για τον Άγιο Αντώνιο. Λίγο μετά από τον οικισμό θα ξεκινήσουμε την πορεία όλοι μαζί για να επισκεφτούμε το μοναστήρι του Αγίου Παντελεήμονα (250 μ) που χτίστηκε το 1470 και είναι ο πολιούχος του νησιού Ω.Π.: 2, Υ.Δ.: 250, Β.Δ.: 1 (3.5χλμ.).Αφού ξεναγηθούμε στο μοναστήρι η ομάδα των εύκολων πορειών με το πούλμαν θα καταλήξει για μπάνιο στην Έριστο την καλλίτερη παραλία του νησιού.Η ομάδα των δύσκολων πορειών θα συνεχίσει για να διασχίσει το πιο παρθένο κομμάτι του νησιού. Το μονοπάτι ανηφορίζει ήπια μέχρι τα 430 μ και εν συνεχεία κατηφορίζει με μεγάλο ανάπτυγμα μέχρι να καταλήξει στην παραλία της Ερίστου όπου θα κάνουμε μπάνιο Ω.Π.: 4.5 – 5 Υ.Δ.: + 180 – 430 Β.Δ.: 1 (11χλμ.).Τέλος, επιστροφή όλων με το πούλμαν στα Λιβάδια για φαγητό
Πέμπτη: κοινή πορεία και των δύο ομάδων: Αναχώρηση με το πούλμαν για το ελικοδρόμιο (70μ.) από όπου θα ξεκινήσει το περπάτημα στη αρχή για 150μ. σε χωματόδρομο και μετά σε μονοπάτι που ανηφορίζει και συναντά την ψηλότερη πηγή του νησιού (400μ.) και το ιταλικό παρατηρητήριο στην κορυφή του Αη Ελιά (470μ). Επιστροφή από τα ίδια με πιθανότητα επιλογής άλλης κατάληξης στα μέσα της πορείας Ω.Π.: 2,5 – 3, Υ.Δ.: 400, Β.Δ.: 1 (5χλμ.).Στην συνέχεια το πούλμαν θα μας πάει στην Έριστο για να την απολαύσουμε για μια ακόμα φορά. Θα επιστρέψουμε με το πούλμαν στα Λιβάδια για φαγητό.
Παρασκευή: κοινή πορεία και των δύο ομάδων: Αναχώρηση με το πούλμαν για το Μεγάλο Χωριό (80μ), εκεί θα περιηγηθούμε στον ωραίο οικισμό, θα δούμε το μουσείο για τους νάνους ελέφαντες, τα υπολείμματα των αρχαίων οχυρώσεων και εν συνεχεία θα ανέβουμε από ωραίο μονοπάτι στο Κάστρο (280μ) με επιστροφή από τα ίδια Ω.Π.: 2, Υ.Δ.: 200, Β.Δ.: 1 (2.5χλμ.).Ακολούθως το πούλμαν θα μας μεταφέρει στο Χαρκαδιό το σπήλαιο των νάνων ελεφάντων και μετά θα καταλήξουμε για μπάνιο στα Λιβάδια από όπου θα γίνει η αναχώρηση για τον Πειραιά στις 19:00. Άφιξη στον Πειραιά το πρωί (~9:45) του Σαββάτου.
Εάν σταθούμε τυχεροί θα επισκεφτούμε κάποια από τα δεκάδες κατάγραφα με τοιχογραφίες βυζαντινά εκκλησάκια που θα συναντούμε στο δρόμο μας κι ίσως και κάποια ακόμη κάστρα. Κολύμπι στις κρυστάλινες ακτές του με τα ζεστά νερά. Μετά από κάθε δραστηριότητα θα υπάρχει αρκετός ελεύθερος χρόνος για όλους.ή/και οργάνωση δραστηριοτήτων για την καλύτερη γνωριμία με το νησί.
Οι διανυκτερεύσεις μας θα γίνουν σε ενοικιαζόμενα δωμάτια στα Λιβάδια. Χαμηλές τιμές ακτοπλοϊκών εισιτηρίων με έκπτωση ως γκρουπ. Στους αναφερόμενους χρόνους των πεζοποριών συμπεριλαμβάνονται οι στάσεις.
Συντονιστής: Νείλος Πιτσινός
Κρατήσεις έως και 5/8/2023

1st Rock climbing tour @ Ναύπλιο Μια δράση που ήρθε …. για να μείνει!
2023-06-17 11:00 - 2023-06-18 20:00
17 – 18/6
Πολλές φορές έχουμε συναντηθεί στα πεδία της Αττικής ανταλλάσσοντας ατάκες, γέλιο, απόψεις για το πως θα καταφέρουμε να σκαρφαλώσουμε μια διαδρομή… Εμείς λοιπόν που ξεφεύγουμε από την καθημερινότητά μας στα βράχια μπορούμε να χαρούμε τέτοιες στιγμές μαζί, στο 1ο διήμερο Rock Climbing αναρρίχησης που διοργανώνει ο σύλλογός μας στα αναρριχητικά πεδία του Ναυπλίου.
Το Ναύπλιο προσφέρεται για τους αναρριχητές όλων των επιπέδων, από αρχάριους μέχρι έμπειρους μιας και έχει τρία αναρριχητικά πεδία πολύ κοντά το ένα με το άλλο όπου όλα είναι άμεσα και εύκολα προσβάσιμα για όλους. Δείτε τα σχετικά link παρακάτω:
https://www.vrahomania.gr/kato_kosmos/ https://www.vrahomania.gr/anatoli/ https://www.vrahomania.gr/%CE%BD%CE%B1%CF%8D%CF%80%CE%BB%CE%B9%CE%BF-%CE%BA%CE%B1%CF%81%CE%B1%CE%B8%CF%8E%CE%BD%CE%B1/
https://www.vrahomania.gr/%CE%BD%CE%B1%CF%8D%CF%80%CE%BB%CE%B9%CE%BF-%CE%BA%CE%B1
Σάββατο 08:00, αναχώρηση από την αφετηρία του Συλλόγου μας (οδός Λιοσίων, στάση του ΜΕΤΡΟ «Αττική») και άφιξη στις 10:00 στο κάμπινγκ TRITON ΙΙ όπου η διανυκτέρευση σε σκηνές ή μπαγκαλόους. Στο βανάκι μας ..χωράνε και αναρριχητές από άλλους συλλόγους!!.
Εκεί :
– διήμερο παρεϊστικο σκαρφάλωμα κατά βούληση
– κολύμπι στον Καραθώνα…άμα ζεσταθούμε(!!)
– δωρεάν απογευματινό μάθημα γιόγκα ευγενική προσφορά της Ιωαννας Μπαλατσουκα.,
– barbeque το βράδυ του Σαββάτου και μπύρες,
– προβολή αναρριχητικής ταινίας και…..άλλα όμορφα που θα μας χαρίσουν ένα αξέχαστο αναρριχητικό διήμερο!
-η μετακίνησή μας στα πεδία θα γίνεται με το πούλμαν
Θα αφήσουμε τα πεδία το απόγευμα της Κυριακής στις 19:30 για να επιστρέψουμε στην βάση μας, σχεδιάζοντας πότε θα ξαναβρεθούμε!!!
Ατομικός εξοπλισμός: Όλοι οι αναρριχητές θα πρέπει απαραιτήτως να έχουν τον εξοπλισμό τους (σχοινί, κράνος, μποντριέ, σετάκια, αναρριχητικά παπούτσια). Για όποιον δεν έχει σχοινοσύντροφο, στην ασφάλισή του θα βοηθήσουν οι πιο έμπειροι καθώς ο σκοπός του διήμερου event δεν είναι αγωνιστικός αλλά ένα ευχάριστο, χαλαρό, αναρριχητικό διήμερο που θα βοηθήσει να «δέσουν» σαν παρέα οι αναρριχητές του Συλλόγου μας!
Οι δηλώσεις συμμετοχών γίνονται στο τηλέφωνο του Συλλόγου απαραίτητα 210-2411148 ή στέλνοντας email στο eposfilis@gmail.com παραθέτοντας στοιχεία επικοινωνίας. Στην τιμή περιλαμβάνονται: το κόστος της μετακίνησης με το βανάκι, η διαμονή στο κάμπινγκ σε σκηνές και το bbq του Σαββάτου (χωρίς τις μπύρες). Απαραίτητη η κατάθεση προκαταβολής για την κράτηση θέσης (περιορισμένες θέσεις συμμετοχής: έως 23 άτομα)
Για πληροφορίες του διημέρου, ρωτήστε τον Μάξιμο Αμπντούλ-Μάλακ!!!
“Όλοι όσοι συμμετέχουν ή σκαρφαλώνουν κατά τη διάρκεια του διήμερου, σκαρφαλώνουν αποκλειστικά με δική τους ευθύνη και είναι απόλυτα υπεύθυνοι για τους χειρισμούς τους, αναλαμβάνοντας την ατομική ευθύνη των πράξεών τους”
